“España Directo” torna esta vesprada a Sagunt
23 de març 2018

![Imagen 1](/media/isjfom5y/59natalia-antonino-teatro_c.jpg)

Sagunt rep esta vesprada el programa vespertí de Televisión Española, “España Directo”. L'equip del programa visita la ciutat amb motiu de l'arribada de la Setmana Santa i la tradició que existix a Sagunt.

La regidora de Turisme, Natalia Antonino, destaca que “**una vegada més la ciutat de Sagunt siga de nou un punt d'interès, encara que no és d'estranyar ja que la nostra ciutat és una ciutat viva durant tot l'any amb multitud de productes turístics diferents tant en l’àmbit natural, patrimonial, cultural i gastronòmic amb uns escenaris incomparables i, per tant, ens alegra la notícia que la Setmana Santa Saguntina, que és Festa d'Interès Turístic Nacional, en este cas siga promocionada pel programa España Directo**”.

A partir de les 19.45 hores, es podrà observar l'assaig de la representació de la Passió i la processó de l’Ecce Homo, així com una mostra prèvia d'alguns dels actes solemnes de Sagunt menys coneguts, però de gran arrelament i devoció, o l'acte de lliurament de medalles a nous confrares que en ocasions són bebès.

*   [](http://www.facebook.com/sharer.php?u=https://aytosagunto.es/va/actualitat/espana-directo-torna-esta-vesprada-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/espana-directo-torna-esta-vesprada-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/espana-directo-torna-esta-vesprada-a-sagunt/ "Linked In")
*   [](mailto:?body=https://aytosagunto.es/va/actualitat/espana-directo-torna-esta-vesprada-a-sagunt/)